
OBRAZLOŽENJE
POLUGODIŠNJEG IZVJEŠTAJA O IZVRŠENJU FINANCIJSKOG PLANA 
DJEČJEG VRTIĆA VELIKA GORICA ZA 2026. GODINU

Polugodišnji izvještaj o izvršenju financijskog plana Dječjeg vrtića Velika Gorica za 2026. godinu sastavljen je prema odredbama Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna (NN broj 85/23).
Polugodišnji izvještaj o izvršenju financijskog plana Dječjeg vrtića Velika Gorica za 2026. godinu sadrži:
· Opći dio financijskog plana koji čini Račun prihoda i rashoda na razini odjeljka ekonomske klasifikacije, prema izvorima financiranja i prema funkcijskoj klasifikaciji.
· Posebni dio financijskog plana iskazan po programskoj klasifikaciji na razini odjeljka ekonomske klasifikacije.
· Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.
· Obrazloženje polugodišnjeg izvještaja o izvršenju financijskog plana.

RAČUN PRIHODA I RASHODA

Prihodi poslovanja
Financijskim planom za razdoblje 01.01.-31.12.2026. godine predviđeni su ukupni prihodi poslovanja u visini od 4.442.830,00 eura, dok su isti ostvareni u iznosu od 2.189.159,15 eura, odnosno 49,27% plana.
Skupina 63 – Pomoći iz inozemstva i od subjekata unutar općeg proračuna 
Tekuće pomoći proračunskim korisnicima iz proračuna koji im nije nadležan nisu ostvareni. Unutar ove skupine prihoda nalaze se prihodi od Ministarstva znanosti, obrazovanja i mladih.
Skupina 64 – Prihodi od imovine
Prihodi od imovine u iznosu 3,18 eura odnose se na prihode od zateznih kamata.
Skupina 65 – Prihodi od upravnih i administrativnih pristojbi, pristojbi po posebnim propisima i naknada
Ovi prihodi ostvareni su u iznosu od 26.316,91 eura, a sastoje se od prihoda za sufinanciranje cijene vrtića od roditelja koji su naplaćeni za 70,16% manje u odnosu na prethodnu godinu.
Skupina 66 – Prihodi od prodaje proizvoda i robe te pruženih usluga i prihodi od donacija 
Ostvareni prihodi odnose se na prihode od prodaje rabljenog ulja i od prodaje viška el. energije, te su znatno veći u odnosu na izvještajno razdoblje prethodne godine. Ostvareni su i prihodi od donacija.
Skupina 67 – Prihodi iz proračuna
Ostvareni prihodi iz nadležnog proračuna za financiranje rashoda poslovanja iznose 2.162.014,50 eura te su veći za 49,34 % u odnosu na izvještajno razdoblje prethodne godine. 
Skupina 68 – Kazne, upravne mjere i ostali prihodi 
Prihodi koji se odnose na prihode od troškova ovršnih postupaka nisu ostvareni.
Skupina 72 – Prihodi od prodaje proizvedene dugotrajne imovine
Prihodi od nefinancijske imovine u izvještajnom razdoblju nisu ostvareni, odnose se na prihode od prodaje stanova na kojima postoji stanarsko pravo, cjelokupna cijena stana koji je kupljen temeljem Ugovora o kupoprodaji u cijelosti je podmirena u prethodnoj godini.

Rashodi poslovanja
Rashodi poslovanja iznose 2.166.051,78 eura, što je 48,83% plana i 12,13% više u odnosu na prethodnu godinu (razred 3 i 4).
Skupina 31 – Rashodi za zaposlene
Prikazani iznos ostvarenja veći je za 13,21 % u odnosu na ostvareno razdoblje prethodne godine zbog uvećanih plaća i materijalnih prava radnika temeljem novog Kolektivnog ugovora za zaposlene u predškolskim ustanovama Grada Velika Gorica koji je u primjeni od rujna 2025. godine.
Rashodi su ostvareni u iznosu 1.892.634,83 eura što je 48,44 % plana.
Skupina 32 – Materijalni rashodi
Materijalni rashodi ostvareni su u iznosu 269.587,61 eura, što je 51,77 % plana, veći su za 5,09 % u odnosu na proteklo izvještajno razdoblje. Ostvareni rashodi veći su u odnosu na proteklo izvještajno razdoblje zbog većih svih rashoda osim pristojba i naknada, zdravstvenih usluga, rashoda za usluge i sitnog inventara. 
Skupina 34 – Financijski rashodi 
Ostvareni su u iznosu 99,04 eura te su veći u odnosu na razdoblje prethodne godine. Odnose se na rashode za zatezne kamate.
Skupina 42 – Rashodi za nabavu proizvedene dugotrajne imovine
Rashodi za nabavu proizvedene dugotrajne imovine ostvareni su u iznosu 3.730,30 eura, što je 24,87 % od plana. Prikazani iznos ostvarenja manji je za 0,65 % u odnosu na ostvareno razdoblje prethodne godine. 

OBRAZLOŽENJE PRENESENOG MANJKA PRIHODA IZ PRETHODNE GODINE
Metodološki manjak utvrđen na dan 31.12.2025. godine iz izvora 1.1. opći prihodi i primici proračuna u iznosu -51.047,74 euro proizlazi iz načina priznavanja prihoda i rashoda prema Pravilniku o proračunskom računovodstvu i računskom planu. Prihodi koji se financiraju iz nadležnog proračuna priznaju se u trenutku podmirivanja obveza/rashoda na teret nadležnog proračuna. Rashodi se evidentiraju prema načelu nastanka poslovnog događaja. Zbog navedene metodologije iskazivanja prihoda i rashoda nastaje „metodološki višak/manjak prihoda“. 

PRIHODI I RASHODI PREMA IZVORIMA
Višak/manjak prihoda prema izvorima financiranja:
· izvor 1.1. opći prihodi i primici proračuna
 (metodološki višak)		 141.130,97 euro
· izvor 3.2. vlastiti prihodi			         227,74 euro
· izvor 4.2. prihodi za posebne namjene	      6.721,53 euro
· izvor 5.0. pomoći iz DP kroz opće prihode	   -87.585,00 euro
· izvor 5.2. pomoći				   -10.834,22 euro
· izvor 6.2. donacije			          600,00 euro

Izvor 1.1. - Metodološki višak na dan 30.6.2026. godine u iznosu 141.130,97 eura proizlazi iz načina priznavanja prihoda i rashoda prema Pravilniku o proračunskom računovodstvu i računskom planu. Prihodi koji se financiraju iz nadležnog proračuna priznaju se u trenutku podmirivanja obveza/rashoda na teret nadležnog proračuna. Rashodi se evidentiraju prema načelu nastanka poslovnog događaja. Zbog navedene metodologije iskazivanja prihoda i rashoda nastaje „metodološki višak/manjak prihoda“. 
Izvor 3.2. - Izvršenje vlastitih prihoda u odnosu na planirane iznosi 28,47 %, realizacija rashoda koji su planirani iz navedenog izvora financiranja je 0,0 %.
Izvor 4.2. – Izvršenje prihoda za posebne namjene u odnosu na planirane iznosi 70,18 %, realizacija rashoda koji su planirani iz navedenog izvora financiranja je 52,25 %.
Izvor 5.0. – Izvršenje prihoda od pomoći iz DP kroz opće prihode iznosi 0,00 % (izvršavanju se u sklopu izvora 1.1.), realizacija rashoda koji su planirani iz navedenog izvora financiranja je 54,45 %.
Izvor 5.2. - Prihode od Pomoći čine sredstva kojima Ministarstvo znanosti, obrazovanja i mladih sufinancira program pred škole za djecu predškolske dobi koji se ostvaruje u dječjim vrtićima te program za djecu s posebnim potrebama koja su integrirana u redovite odgojno - obrazovne skupine u dječjim vrtićima. Izvršenje navedenih prihoda u odnosu na planirane iznosi 0,00 % (prihodi će biti ostvareni u slijedećem izvještajnom razdoblju), realizacija rashoda koji su planirani iz navedenog izvora financiranja je 47,14%.
Izvor 6.2. – Izvršenje prihoda od donacija u odnosu na planirane iznosi 6000,0 %, realizacija rashoda koji su planirani iz navedenog izvora financiranja je 0,0 %.

Dječji vrtić Velika Gorica u razdoblju od 01. siječnja 2026. do 30. lipnja 2026. godine nije koristio sredstva fondova EU; nije se zaduživao na domaćem niti stranom tržištu novca i kapitala.

